CELEX: 52017JC0024
Language: fi
Date: 2017-07-10
Title: Yhteinen ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksella perustetussa yhteistyöneuvostossa esitettävästä unionin kannasta

EUROOPAN KOMISSIO
            Bryssel 10.7.2017
            JOIN(2017) 24 final
            2017/0157(NLE)
            Yhteinen ehdotus
            NEUVOSTON PÄÄTÖS
            Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksella perustetussa yhteistyöneuvostossa esitettävästä unionin kannasta 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               EU:n ja Armenian suhteet perustuvat tällä hetkellä  Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen, jäljempänä ’kumppanuus- ja yhteistyösopimus’, joka tuli voimaan 1. heinäkuuta 1999, sekä vuonna 2015 tarkistettuun Euroopan naapuruuspolitiikkaan (ENP)
                  1
               .  Kahdenvälisiä suhteita ohjaavat keskeiset periaatteet ovat kumppanimaakohtaisen eriyttämisen ja kumppanimaiden omistajuuden lisääminen.
            
            
               Osapuolet ovat sopineet ENP:n uudelleentarkastelun mukaisesti kumppanuuden painopisteistä. Painopisteet on ryhmitelty Riiassa toukokuussa 2015 pidetyssä itäisen kumppanuuden huippukokouksessa sovittujen painopistealojen mukaisesti.  Tässä asiakirjassa tarkennetaan yhteisiä toimia vuosina 2017–2020. Se ei vaikuta yhteistyöhön muilla aloilla vaan ohjaa tulevaa taloudellista yhteistyötä.
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Kumppanuuden painopisteet ovat yhdenmukaiset EU:n poliittisten prioriteettien kanssa tällä alalla. Niitä ovat naapuruston poliittinen ja taloudellinen vakauttaminen ja sen turvallisuuden vakauttaminen, EU:n etujen ajaminen sekä yleismaailmallisten arvojen edistäminen.
               
            
            
               •Yhdenmukaisuus unionin muiden politiikkojen kanssa
            
            
               
                  Ehdotetut kumppanuuden painopisteet kuvastavat EU:n pitkäaikaista sitoutumista itäiseen kumppaniinsa, ja ne ovat täysin linjassa EU:n ulko- ja turvallisuuspoliittisen globaalistrategian kanssa. Strategian mukaan on investoitava itäisen naapuruston valtioiden ja yhteiskuntien selviytymiskykyyn ja tiivistettävä samalla suhteita. Tässä yhdennetyssä lähestymistavassa selviytymiskykyyn käsitellään tapauksia, jotka ovat epävakaan hallinto-, talous-, yhteiskunta- ja ilmasto- tai energiatilanteen vuoksi kiireellisimpiä.
               
               
                  Lisäksi asiakirjassa otetaan huomioon
               
            
            
               ·tarve vahvistaa demokratiaa ja oikeusvaltiota,
            
            
               ·ihmisoikeuksien, perusvapauksien ja hyvän hallintotavan edistäminen,
            
            
               ·kansainvälisen yhteistyön lisääminen terrorismin torjuntaa, konfliktien ehkäisyä ja alueellista vakautta varten sekä
            
            
               ·mahdollisuudet luoda kestävää kasvua ja työllisyyttä tehostamalla kauppaa täysin toimivassa markkinataloudessa, joka on Euraasian talousunionin jäsen mutta sitoutunut saattamaan monien alojensa politiikat asteittain yhteneväisiksi EU:n politiikkojen kanssa.
            
            
               2.OIKEUDELLISET NÄKÖKOHDAT
            
            
               
                  Tämä ehdotus kumppanuus- ja yhteistyösopimuksella perustetussa yhteistyöneuvostossa esitettävästä unionin kannasta kumppanuuden painopisteiden hyväksymiseen perustuu Euroopan unionin toiminnasta tehdyn sopimuksen (SEUT) 218 artiklan 9 kohtaan. Aineellinen oikeusperusta kumppanuuden painopisteiden hyväksymiselle on sama kuin oikeusperusta kumppanuus- ja yhteistyösopimuksen tekemiselle. 
               
               
                  Kumppanuuden painopisteet on määrä hyväksyä EU–Armenia-yhteistyöneuvoston päätöksellä sen jälkeen, kun Euroopan unionin neuvosto on vahvistanut SEUT-sopimuksen 218 artiklan 9 kohdan mukaisesti yhteistyöneuvostossa esitettävän EU:n kannan. Hyväksytyt kumppanuuden painopisteet muodostavat Euroopan naapuruusvälineestä annettavan avun ohjelmoinnin perustan.
               
            
            
               Euroopan naapuruuspolitiikan uudelleentarkastelusta 14. joulukuuta 2015 annetuissa neuvoston päätelmissä suhtauduttiin myönteisesti Euroopan naapuruuspolitiikan tarkistuksesta annetun yhteisen tiedonannon
                  2
                ehdotuksiin. Näiden ehdotusten tarkoituksena on "suhteiden kehittäminen edelleen niiden kumppaneiden kanssa, jotka haluavat syventää suhteita EU:hun yhteisten arvojen pohjalta." Yhteisessä tiedonannossa korostetaan kumppanuuden painopisteiden merkitystä Euroopan naapuruusvälineestä annetussa asetuksessa tarkoitetun avustamisen prioriteettien määrittelyssä. 
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
         
         
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               
                  Nämä tekstit laadittiin sen jälkeen, kun oli neuvoteltu tiiviisti komission yksiköiden ja jäsenvaltioiden edustajien kanssa Euroopan unionin neuvoston Itä-Euroopan ja Keski-Aasian työryhmässä. Lisäksi teksteissä otetaan huomioon EU:n Armenian viranomaisten kanssa käymät keskustelut.
               
               
                  Kansalaisyhteiskunnan sidosryhmiä kuultiin Jerevanissa maaliskuussa 2017. Kuulemiset käytiin tarkistetun Euroopan naapuruuspolitiikan suuntaviivoja noudattaen.
               
               
                  Liitteessä olevassa tekstissä on otettu huomioon kaikki keskeiset näkökohdat, jotka koskivat seuraavia:
               
            
            
               ·oikeuslaitoksen riippumattomuuden vahvistamista ja oikeutta oikeudenmukaiseen oikeudenkäyntiin;
            
            
               ·kansalaisyhteiskunnan kannalta suotuisaa ympäristöä;
            
            
               ·perusvapauksien suojelemista;
            
            
               ·sukupuolten tasa-arvoa; 
            
            
               ·koulutusjärjestelmän parantamista kaikilla tasoilla; sekä 
            
            
               ·korruption torjuntaa.
            
            
               •Asiantuntijatiedon keruu ja käyttö
            
            
               
                  Asiaankuuluvaa alakohtaista asiantuntemusta oli saatavilla joko Euroopan komission päätoimipaikassa Brysselissä tai EU:n Armenian-edustustossa Jerevanissa.
               
            
            
               •Vaikutustenarviointi
            
            
               
                  Ei sovelleta.
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               •Perusoikeudet
            
            
               
                  Ei vaikutuksia perusoikeuksiin Euroopan unionin jäsenvaltioissa.
               
            
         
         
            
               
                  Vaikutusten perusoikeuksiin Armeniassa odotetaan olevan myönteisiä. Tämä arvio perustuu siihen, että Armenia on sitoutunut kumppanuuden painopisteissä
               
            
            
               ·edistämään perusvapauksia;
            
            
               ·soveltamaan vaaliuudistukseensa Euroopan turvallisuus- ja yhteistyöjärjestön (Etyj) demokraattisten instituutioiden ja ihmisoikeuksien toimiston suosituksia; 
            
            
               ·edistämään oikeuslaitoksen riippumattomuutta;
            
            
               ·edistämään hyvää hallintotapaa julkishallinnon uudistamisen myötä; sekä
            
            
               ·lisäämään turvallisuusalan toimijoiden vastuuvelvollisuutta.
            
            
               Ihmisoikeuksien alalla EU ja Armenia käyvät säännöllistä vuoropuhelua, jossa käsitellään muun muassa 
            
            
               ·sananvapautta; 
            
            
               ·tiedotusvälineiden vapautta; 
            
            
               ·yhdistymisvapautta; 
            
            
               ·kidutusta, huonoa kohtelua ja vankilaoloja; 
            
            
               ·syrjintää ja sukupuoleen perustuvaa väkivaltaa; 
            
            
               ·naisten ja lasten oikeuksia; 
            
            
               ·kansallisiin vähemmistöihin kuuluvien henkilöiden suojelua; sekä 
            
            
               ·uskonnonvapautta.
            
            
               4.TALOUSARVIOVAIKUTUKSET
            
            
               
                  Ei ylimääräisiä talousarviovaikutuksia EU:n aiemmista kansainvälisistä sitoumuksista johtuvien vaikutusten lisäksi. Mahdolliset muut talousarviovaikutukset määritellään erillisissä ehdotuksissa, kuten pian vahvistettavassa ja vuodet 2017–2020 kattavassa Euroopan naapuruusvälineen yhdistetyssä tukikehyksessä.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  EU:n ja Armenian kumppanuuden painopisteiden täytäntöönpanoa seurataan säännöllisesti vähintään kerran vuodessa. Seurantaa suoritetaan uudelleentarkastelumekanismien ja kumppanuus- ja yhteistyösopimuksen mukaiseen EU:n ja Armenian kahdenväliseen yhteistyöhön liittyvien kokousten yhteydessä.
               
            
         
         
            
               6.VIITEASIAKIRJAT
            
            
               (a)Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimus, allekirjoitettu 22. huhtikuuta 1996; EYVL L 239, 9.9.1999
            
            
               (b)Yhteinen tiedonanto Euroopan parlamentille, neuvostolle, Euroopan talous- ja sosiaalikomitealle sekä alueiden komitealle:  Euroopan naapuruuspolitiikan tarkistus; JOIN(2015) 50 final
            
            
               (c)Neuvoston päätelmät Euroopan naapuruuspolitiikan uudelleentarkastelusta, 14.12.2015
            
            
               (d)Euroopan parlamentin ja neuvoston asetus (EU) N:o  232/2014, annettu 11 päivänä maaliskuuta 2014, Euroopan naapuruusvälineen perustamisesta; EUVL L 77, 15.3.2014, s. 27
            
            
               (e)Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen liitettävä pöytäkirja, joka koskee Euroopan unionin ja Armenian tasavallan puitesopimusta Armenian tasavallan osallistumista unionin ohjelmiin säätelevistä yleisistä periaatteista, allekirjoitettu 17. joulukuuta 2012; EUVL L 174, 13.6.2014
            
            
               (f)Euroopan unionin ja Armenian tasavallan välinen sopimus luvattomasti maassa oleskelevien henkilöiden takaisinottamisesta, allekirjoitettu 19. huhtikuuta 2013; EUVL L 87, 27.3.2013
            
            
               (g)Euroopan unionin ja Armenian tasavallan välinen sopimus viisumien myöntämisen helpottamisesta, allekirjoitettu 17. joulukuuta 2012; EUVL L 289, 31.10.2013
            
            
               (h)Yhteinen julistus Euroopan unionin ja Armenian välisestä liikkuvuuskumppanuudesta, Luxemburg, 28.10.2011.
            
            
               2017/0157 (NLE)
            
            
               Yhteinen ehdotus
            
            
               NEUVOSTON PÄÄTÖS
            
            
               Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksella perustetussa yhteistyöneuvostossa esitettävästä unionin kannasta 
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionista tehdyn sopimuksen ja erityisesti sen 37 artiklan,
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 9 kohdan kanssa,
            
            
               ottaa huomioon Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksen, jäljempänä ’kumppanuus- ja yhteistyösopimus’, ja erityisesti sen 78 artiklan,
            
            
               ottaa huomioon Euroopan komission ja unionin ulkoasioiden ja turvallisuuspolitiikan korkean edustajan yhteisen ehdotuksen,
            
            
               sekä katsoo seuraavaa:
            
            
               (1)Kumppanuus- ja yhteistyösopimus allekirjoitettiin 22 päivänä huhtikuuta 1996.
            
         
         
            
               (2)Osapuolet ovat sopineet neuvottelevansa kumppanuuden painopisteet yhteisen toiminnan ohjaamiseksi ja täsmentämiseksi alakohtaisesti.
            
            
               (3)Osapuolet ovat sopineet kumppanuuden painopisteistä, jotka on hyväksyttävä kumppanuus- ja yhteistyösopimuksella perustetussa yhteistyöneuvostossa.
            
            
               (4)Neuvoston on hyväksyttävä yhteistyöneuvostossa esitettävä unionin kanta EU:n ja Armenian kumppanuuden painopisteiden hyväksymiseen,
            
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksella perustetussa yhteistyöneuvostossa esitettävä unionin kanta, joka koskee EU:n ja Armenian kumppanuuden painopisteitä, perustuu tähän päätökseen liitettyyn yhteistyöneuvoston suositusluonnokseen.
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Neuvoston päätelmät Euroopan naapuruuspolitiikan uudelleentarkastelusta, 14. joulukuuta 2015.
               
               
                  
                     (2)
                  JOIN(2015) 50; 18.11.2015.
               
            
      
    ---documentbreak--- 
      
         
               EUROOPAN KOMISSIO
            Bryssel 10.7.2017
            JOIN(2017) 24 final
            LIITE
            asiakirjaan
            Yhteinen ehdotusNEUVOSTON PÄÄTÖS
            Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksella perustetussa yhteistyöneuvostossa esitettävästä unionin kannasta
            
               
         
         
            
               EU–ARMENIA-YHTEISTYÖNEUVOSTON SUOSITUS N:o XX/2017, annettu [... päivänä ... kuuta 2017]
            
            
            
               EU:n ja Armenian kumppanuuden painopisteistä
            
            
            
               EU–ARMENIA YHTEISTYÖNEUVOSTO, joka
            
            
            
               ottaa huomioon Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksen ja erityisesti sen 78 artiklan,
            
            
            
               sekä katsoo seuraavaa:
            
            
               (1)
                     Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimus, jäljempänä ’kumppanuus- ja yhteistyösopimus’, allekirjoitettiin 22 päivänä huhtikuuta 1996, ja se tuli voimaan 1 päivänä heinäkuuta 1999.
            
            
                (2)
                     Kumppanuus- ja yhteistyösopimuksen 95 artiklan mukaan osapuolet toteuttavat kaikki yleiset ja erityiset toimenpiteet, jotka ovat tarpeen niiden sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.
            
            
               (3)
                     Euroopan naapuruuspolitiikan uudelleentarkastelun yhteydessä ehdotettiin uuden vaiheen käynnistämistä kumppaneiden kanssa tehtävässä yhteistyössä, jotta kumpikin osapuoli voisi kokea kumppanuuden enemmän omakseen.
            
            
               (4)
                     EU ja Armenia ovat päättäneet lujittaa kumppanuuttaan hyväksymällä vuosiksi 2017–2020 painopisteet, joilla on tarkoitus tukea ja vahvistaa Armenian selviytymiskykyä ja vakautta.
            
            
                (5) 
                     Tämän vuoksi kumppanuus- ja yhteistyösopimuksen osapuolet ovat hyväksyneet tekstin EU:n ja Armenian kumppanuuden painopisteistä, jotka tukevat EU:n ja Armenian kumppanuus- ja yhteistyösopimuksen täytäntöönpanoa, painottaen yhteistyötä tiettyjen yhdessä määriteltyjen yhteisten etujen ajamiseksi,
            
            
            
               ON PÄÄTTÄNYT SEURAAVAA:
            
            
            
               1 artikla
            
            
         
         
            
               Yhteistyöneuvosto hyväksyy liitteessä esitetyt EU:n ja Armenian kumppanuuden painopisteet.
            
            
            
               2 artikla
            
            
            
               Tämä suositus tulee voimaan päivänä, jona se hyväksytään.
            
            
            
               Tehty Brysselissä [... päivänä ... kuuta 2017].
            
            
            
               Yhteistyöneuvoston puolesta
            
            
            
               Puheenjohtaja
            
            
            
               ***
            
            
               
            
               LIITE
            
            
            
            
               
                                          
                       
            
            
            
         
         
            
            
               EUROOPAN UNIONIN
            
            
            
               JA  
            
            
            
               ARMENIAN 
            
            
            
               KUMPPANUUDEN 
            
            
            
               PAINOPISTEET
            
            
            
            
            
            
            
            
            
               
            
               I Taustaa
            
            
         
         
            
               Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimus, jäljempänä ’kumppanuus- ja yhteistyösopimus’, allekirjoitettiin 22 päivänä huhtikuuta 1996, ja se tuli voimaan 1 päivänä heinäkuuta 1999. EU ja Armenia ovat 6 päivänä helmikuuta 2017 saattaneet päätökseen neuvottelut kokonaisvaltaisesta ja laajennetusta kumppanuussopimuksesta, jonka tekstiä viimeistellään parhaillaan allekirjoittamista varten. EU:n ja Armenian kumppanuuden painopisteiden avulla pyritään helpottamaan kumppaneiden yhteistyön toteutusta, myös uuden sopimuksen osalta. Kumppanuuden painopisteiden avulla pyritään lujittamaan EU:n ja Armenian suhdetta ja edistämään yleismaailmallisia arvoja ja vakautta, selviytymiskykyä, turvallisuutta ja vaurautta demokratian, ihmisoikeuksien, oikeusvaltioperiaatteen, kestävän talouskasvun ja avoimuuden pohjalta.  Painopisteet ovat Armenian tasavallan ja EU:n vahvistamien ensisijaisten tavoitteiden mukaisia, mukaan lukien Euroopan naapuruuspolitiikan (ENP) tarkistuksen
                  1
                yhteydessä asetetut prioriteetit.  Kumppanuuden painopisteet perustuvat yhteisen omistajuuden ja eriyttämisen periaatteille sekä itäisen kumppanuuden Riian huippukokouksessa vuonna 2015 hyväksytylle neljälle periaatteelle
                  2
               , jotka kumpikin osapuoli vahvistivat viimeisimmässä EU:n ja itäisten kumppanimaiden ulkoministerikokouksessa toukokuussa 2016 tulevan toiminnan ohjenuoraksi.    Kumppanuuden painopisteet ovat myös vuoteen 2030 mennessä saavutettavien kestävän kehityksen tavoitteiden ja vuoden 2015 Pariisin sopimuksen mukaisia, ja ne vastaavat talouden, ympäristön ja sosiaalista kestävyyttä sekä ilmastonmuutosta koskevia osapuolten sitoumuksia.
            
            
            
               EU:lla ja Armenialla on yhteisiä etuja ja arvoja, erityisesti koska Armenia on sitoutunut taloudellisiin ja poliittisiin uudistuksiin sekä alueelliseen yhteistyöhön, myös itäisen kumppanuuden puitteissa. Uusi kokonaisvaltainen sopimus uudistaa ja muokkaa kahdenvälisten suhteiden oikeusperustaa, ja nyt olisi tartuttava tilaisuuteen lujittaa EU:n ja Armenian suhteita myös sopimalla kumppanuuden painopisteistä.  Uusi kokonaisvaltainen kehys ja ensisijaiset yhteistyöalat perustuvat yhteisen edun mukaiseen suhteiden lujittamiseen ottaen samalla huomioon EU:n ja Armenian muut kansainväliset sitoumukset.
            
            
            
               Kumppanuuden painopisteiden lähtökohtana on aiempi hedelmällinen yhteistyö ENP:n toimintaohjelman toteuttamiseksi, ja ne korvaavat ENP:n toimintaohjelman. Kumppanuuden painopisteiden on tarkoitus vaikuttaa säännöllisen poliittisen vuoropuhelun kokousten ja eri alojen vuoropuhelujen, sellaisina kuin ne määritellään uudessa sopimuksessa, sisältöön. Uusi sopimus muodostaa myös kehyksen painopisteiden täytäntöönpanolle ja seurannalle. 
            
            
            
               Kumppanuuden painopisteet muodostavat myös perustan EU:n ja Armenian tulevalle rahoitusyhteistyölle ja ohjelmasuunnittelulle, erityisesti vuosiksi 2017–2020 laadittavalle yhdistetylle tukikehykselle Armeniaa varten.
            
            
            
               
            
               II Painopisteet
            
            
            
               Kumppanuuden painopisteet kuvastavat yhteisiä etuja, ja niissä keskitytään aloihin, joilla yhteistyöstä on hyötyä kummallekin osapuolelle. Armenia ja EU pyrkivät edelleen keskeisiin tavoitteisiinsa, jotka ovat alueellisen vakauden tukeminen yhteiseltä arvopohjalta ja luja sitoutuminen demokratiaan ja ihmisoikeuksiin.  Kansalaisyhteiskunta on merkittävä toimija itäisessä kumppanuudessa, ja EU ja Armenia aikovat edelleen helpottaa sen osallistumista näiden painopisteiden täytäntöönpanoon. Taloudellinen yhteistyö kestävän kasvun aikaansaamiseksi on ala, jolla yhteinen etu on vahva ja jolla osapuolet aikovat kartoittaa kaikki mahdollisuudet parantaa liiketoimintaympäristöä.  Nopeampi ja osallistavampi kasvu edellyttää julkisten instituutioiden tarvittavan osaamisen ja henkilövoimavarojen lujittamista, hallinnon parantamista edelleen ja parempia infrastruktuuriyhteyksiä. Näiden kysymysten käsittely luo suotuisat olosuhteet yhteistyön lujittamiselle keskeisillä aloilla ja liikkuvuuden lisäämiseksi sekä EU:n että Armenian kansalaisten hyödyksi. Painopisteet liittyvät toisiinsa ja vahvistavat toisiaan. Jokaiseen painopistealaan sisältyy useita elementtejä tavoitteiden saavuttamisen edellyttämän monialaisen lähestymistavan mukaisesti. Tähän sisältyy aktiivinen osallistuminen yhdessä monenvälisillä yhteistyöfoorumeilla, mukaan lukien itäisen kumppanuuden puitteissa.
            
            
            
               1. Instituutioiden ja hyvän hallintotavan lujittaminen 
            
            
            
               EU ja Armenia ovat sitoutuneet jatkamaan yhteistyötä tavoitteenaan edistää ihmisoikeuksia, oikeusvaltioperiaatetta ja perusvapauksia.  Ne tekevät yhteistyötä parantaakseen jatkuvasti Armenian julkishallintoa, hallintotapaa ja oikeuslaitosta, tehostaakseen korruption torjuntaa ja lujittaakseen kansalaisyhteiskuntaa. Sukupuolten tasa-arvo sekä ympäristö- ja sosiaalikysymykset valtavirtaistetaan kaikille aloille.
            
            
            
               Keskeistä on näihin asioihin liittyvän lainsäädännön, mukaan lukien uuden perustuslain, täytäntöönpano ja soveltaminen. Vaaliuudistus, josta sovittiin syyskuussa 2016 muun muassa Euroopan turvallisuus- ja yhteistyöjärjestön (Etyj) demokraattisten instituutioiden ja ihmisoikeuksien toimiston suositusten pohjalta, tulee voimaan 2 päivänä huhtikuuta 2017 järjestettävistä parlamenttivaaleista alkaen. Osapuolet pyrkivät myös edelleen kehittämään suotuisaa ympäristöä kansalaisyhteiskunnalle, mukaan lukien työmarkkinajärjestöt, ja niiden osallistumiselle päätöksentekoon. Kansalaisyhteiskuntaa on kuultu näiden kumppanuuden painopisteiden laadinnan yhteydessä, ja niillä on merkittävä rooli painopisteiden seurannassa.
            
            
            
               Osapuolet tehostavat pyrkimyksiään uudistaa julkishallintoa, mukaan lukien paikallishallinto ja lainvalvonta. Erityistä huomiota kiinnitetään oikeusvaltioperiaatteeseen, oikeuslaitoksen riippumattomuuden edistämiseen, oikeussuojan saatavuuteen ja oikeuteen oikeudenmukaiseen oikeudenkäyntiin. Uudistus alkaa strategisesta kehyksestä julkishallinnon uudistamista varten. Yhteistyön tavoitteena on lisätä hallinnon vastuuvelvollisuutta ja tehokkuutta muun muassa nykyaikaisen ja sukupuolisensitiivisen henkilöresurssien hallinnan ja sähköisen hallinnon (myös terveysalalla) laajan käytön avulla.  Politiikan laadinnan ja arvioinnin on perustuttava selkeään tietopohjaan, jota saadaan muun muassa laadukkaista tilastopalveluista.  
            
         
         
            
            
               Korruption torjunta on keskeisellä sijalla hallinnon uudistamisessa ja Armenian toimissa oikeusvaltion vahvistamiseksi. Yhteistyössä keskitytään sekä vahvistamaan korruptiota torjuvia elimiä että tarkistamaan lainsäädäntöä, etenkin julkisten hankintojen järjestelmää, varallisuuden ilmoittamisjärjestelmää sen asianmukaisen täytäntöönpanon varmistamiseksi sekä sellaisten julkisten tehtävien hallinnointia, joihin liittyy suurimmat taloudelliset ja muut riskit (hankinnat, tulli, luvat), jotta voidaan taata korkeat eettiset normit ja välttää eturistiriidat. Osapuolet panevat rahoitustuen täytäntöön moitteettoman varainhoidon periaatteiden mukaisesti ja tekevät yhteistyötä Euroopan unionin ja Armenian taloudellisten etujen suojaamiseksi kokonaisvaltaisen ja laajennetun kumppanuussopimuksen asiaa koskevien määräysten mukaisesti.
            
            
            
               Turvallisuusalan yhteistyöllä pyritään lisäämään turvallisuusalan toimijoiden vastuuvelvollisuutta ja puuttumaan yhteisiin huolenaiheisiin järjestäytyneen rikollisuuden, huumausaineiden ja terrorismin torjunnassa, mukaan lukien terrorismin rahoitus ja rahanpesu, kunnioittaen EU:n ja Armenian suhteita sääntelevien eri sopimusten määräyksiä oikeudesta, vapaudesta ja turvallisuudesta.  Rajavalvonnan uudistamisen jatkaminen edistää sekä maan ja alueen turvallisuutta että talouskehitystä, koska se helpottaa laillista liikennettä. Osapuolet tekevät myös yhteistyötä rikollisten varojen takaisinperinnän alalla parantamalla Armenian oikeudellista kehystä ja perustamalla tätä tehtävää varten erillisen toimiston.
            
            
            
               2. Talouskehitys ja markkinamahdollisuudet
            
            
            
               Osapuolten yhteisenä tavoitteena on Armenian kestävä ja osallistava taloudellinen kehittäminen. Kestävä kasvu edellyttää tervettä talouspolitiikkaa, jolla varmistetaan makrotalouden ja rahoitusalan vakaus. Siihen olisi sisällyttävä pysyvä sitoutuminen kestävään finanssipolitiikkaan niin että turvataan pääoma- ja sosiaalimenot ja lujitetaan puskureita ulkoisia häiriöitä vastaan.  Julkisessa varainhoidossa (joka on tärkeä tekijä sekä hallinnon ja demokratian että talouskehityksen kannalta) noudatetaan parhaiden kansainvälisten käytäntöjen periaatteita. Pankkivalvontaa lujitetaan edelleen kansainvälisten normien ja parhaiden käytäntöjen mukaisesti pankkialan vakauden ja häiriönsietokyvyn lisäämiseksi. Tulojen keräämistä tehostavat tulli- ja verohallinnon nykyaikaistaminen ja uudistaminen, mukaan lukien kansainvälinen yhteistyö ja petostentorjunnan tehostaminen. 
            
            
            
               Liiketoimintaympäristön parantaminen on talouskehityksen perusedellytys. Tähän liittyen kiinnitetään erityistä huomiota hallinnollisten menettelyjen yksinkertaistamiseen edelleen ja hallintokulujen pienentämiseen, pienten ja keskisuurten yritysten (pk-yritysten) rahoituksen saannin parantamiseen terveillä ja monipuolisilla rahoitusmarkkinoilla sekä omistusoikeuksien suojan ja täytäntöönpanon parantamiseen. Vahvat liike-elämän tukiorganisaatiot ja elinkeinoyhdistykset auttaisivat talouden toimijoita tarttumaan uusiin mahdollisuuksiin ja voimistamaan ääntään talouspolitiikan laadinnassa. EU ja Armenia pyrkivät parantamaan Armenian yritysten mahdollisuuksia osallistua kansainvälisiin arvoketjuihin, joihin kuuluu sekä EU:n että Armenian taloudellisia toimijoita ja jotka edistävät teknologian ja tietämyksen siirtoa. Liike-elämän tukiorganisaatioiden rooli on tässä ratkaiseva, ja EU:n tuki Armenian ja EU:n yritysten yhteyksien luomiseksi voi lisätä kansallisten toimien tuloksellisuutta. Armenian osallistuminen kansainvälisiin arvoketjuihin voi sisältää suoria ulkomaisia sijoituksia, ja sitä voidaan lisätä ja vauhdittaa niiden avulla, sillä ne voivat osaltaan edistää paikallisten taitojen ja osaamisen hankkimista ja kehittämistä.    Tämän vuoksi on olennaista parantaa investointiympäristöä lisäämällä sen avoimuutta, luotettavuutta ja tehokkuutta. Yrityksiä tukevaan investointiympäristöön kuuluvat myös tehokas kilpailu tavaroiden ja palvelujen markkinoilla, kilpailun takaava korkeimpien eettisten normien mukaisesti toimiva vahva ja riippumaton kilpailuviranomainen, tehokkaiden kilpailulainsäädännön täytäntöönpanomekanismien käytettävissäolo sekä teollis- ja tekijänoikeuksien tehokas suoja. Yritystoiminnan helpottamisen valtavirtaistaminen kaikille politiikan aloille on tärkeä väline kasvun edistämisessä. Jotta talouskehitys olisi osallistavaa ja parantaisi Armenian kansalaisten hyvinvointia, tarvitaan nykyaikaisia työllisyys- ja sosiaalipolitiikkoja. Tähän sisältyvät asianmukaiset instituutiot työolojen, mukaan lukien työterveyden ja -turvallisuuden, tehokasta valvontaa varten.
            
            
            
               On tärkeää panna täytäntöön Armenian yleinen kehitysstrategia sekä alakohtaiset strategiat (pk-yrityksiä koskeva strategia ja SBA-arvioinnin suositukset, vienninedistämisstrategia, maaseudun kehittämisstrategia jne.), jotta Armenia voisi osallistua aktiivisesti pk-yrityksiä koskeviin EU:n ohjelmiin (COSME) sekä tutkimusta ja innovointia koskevaan Horisontti 2020 -ohjelmaan. Tärkeää on myös päivittää tieto- ja viestintätekniikan sääntely-ympäristöä ja infrastruktuuria hyödyntäen täysimääräisesti EU:n tämän alan tukea.
            
            
            
               Digitaalitalouden edistäminen muun muassa lähentämällä Armenian digitaalista ympäristöä EU:n digitaalisten sisämarkkinoiden kanssa olisi tärkeää Armenian talouden ja yhteiskunnan nykyaikaistamiseksi.
            
            
            
               Näiden strategioiden täytäntöönpanon seurantaan olisi sisällytettävä julkisen ja yksityisen sektorin vuoropuhelua ja asian kannalta merkityksellisten kansalaisyhteiskunnan organisaatioiden, kuten työmarkkinajärjestöjen, kuulemista.
            
            
            
               Vihreä talous tarjoaa tärkeän kasvualan kestävän kehityksen edistämiseksi. Ympäristökysymykset, mukaan luettuna ilmastonmuutoksen hallinta, valtavirtaistetaan kaikkiin asiaankuuluviin politiikkoihin.
            
            
            
               EU ja Armenia tekevät maatalouden sekä alueellisen ja maaseudun kehittämisen aloilla tuloksellista yhteistyötä edistääkseen maataloustuottajien ryhmien ja arvonlisäketjujen kehittämistä kaikkialla Armeniassa.    Samalla kun maatalous ja omavaraisviljely tarjoavat elintarviketurvaan ja epäviralliseen työllisyyteen liittyviä mahdollisuuksia, on tärkeää kehittää edelleen alan kilpailukykyä muun muassa kehittämällä valmiuksia ja parantamalla rahoituksen saantia. Osapuolet jatkavat aiempien saavutusten pohjalta ja koordinoidusti kaikkien tasojen julkishallinnon uudistamisen kanssa taloudellisen, sosiaalisen ja alueellisen yhteenkuuluvuuden lujittamista alueidensa välillä. 
            
         
         
            
            
               3. Yhteydet, energiatehokkuus, ympäristö ja ilmastotoimet 
            
            
            
               Armenia on sisämaavaltio, jolla on yhteyksiin liittyviä haasteita. Myös maan sisällä jotkut alueet kärsivät syrjäisestä sijainnista ja vähäisistä yhteyksistä taloudellisen, poliittisen ja yhteiskunnallisen toiminnan keskuksiin. Tekemällä yhteistyötä edellä mainituilla aloilla EU:n ja muiden itäisen kumppanuuden maiden, etenkin Georgian, kanssa maan maantieteellisen sijainnin seurauksia on mahdollista lievittää. 
            
            
            
               Armenian kasvupotentiaalia tukisi liiketoimintamahdollisuuksien, liikenteen, logistiikan ja arvoketjuyhteyksien parantaminen, mitä edistäisi sisäisten ja rajat ylittävien yhteyksien parantaminen. Armenian pääasialliset liikennemuodot ovat maantie-, rautatie- ja lentoliikenne. Koska Armenian tärkeimpiä kauppakumppaneita ovat EU, Venäjä ja Kiina, rahti kulkee tavallisesti junalauttaliikenteessä Georgian satamien kautta. Osapuolet tekevät yhteistyötä tulliselvitysmenettelyjen kehittämiseksi ja nopeuttamiseksi rajoilla, koska tämä on välttämätöntä kaikkien liikennemuotojen kannalta kuluja aiheuttavien viivytysten välttämiseksi. 
            
            
            
               Osapuolet tekevät myös laajennettuun Euroopan laajuisen liikenneverkon (TEN-T) runkoverkkoon liittyvää yhteistyötä selkeässä tärkeysjärjestyksessä parantaakseen Armenian pääsyä kansainvälisille markkinoille. Lisäksi edistetään liikenneturvallisuuteen liittyvää yhteistyötä, joka kattaa infrastruktuuriin ja alan politiikkaan liittyviä näkökohtia. Infrastruktuuri-investointien olisi oltava ympäristöystävällistä ja ilmastonmuutoksen kestäviä.
            
            
            
               Jotta voitaisiin varmistaa toimivat yhteydet ja markkinoiden kehittyminen välitöntä lähialuetta laajemmalti on tärkeää jatkaa siviili-ilmailun uudistuksia, jotka saattavat lopulta johtaa ilmailusopimuksen tekemiseen EU:n kanssa.  
            
            
            
               Hyvä ympäristöasioiden hallinto (etenkin ympäristövaikutusten arvioinnin ja strategisen vaikutustenarvioinnin käyttö, ympäristötiedon saatavuus sekä oikeussuojan saatavuus ympäristöasioissa) sekä ympäristö- ja ilmastotoimien integrointi asiaan liittyvillä politiikan aloilla muodostavat lujan perustan kestävälle kehitykselle. Uuteen sopimukseen sisältyvät ympäristöalan sitoumukset muodostavat perustan asiaankuuluville uudistuksille. Energiatehokkuuden kasvattaminen tuottaa nopeasti merkittäviä ja jatkuvia säästöjä ja edistää samalla siirtymää vähäpäästöiseen ja ilmastonmuutokseen sopeutuvaan talouteen. Asuntoasioissa tällaisia toimia voidaan yhdistää kaupunginjohtajien energia- ja ilmastosopimuksen puitteissa tehtävään työhön. Ydinturvallisuuden korkea taso on turvattava. Sen perustan muodostavat Kansainvälisen atomienergiajärjestön (IAEA) normit sekä EU:n normit ja käytännöt, joihin viitataan kokonaisvaltaisessa ja laajennetussa kumppanuussopimuksessa.
            
            
            
               Luotettavat ja kohtuuhintaiset energiatoimitukset ovat nykyaikaisen yhteiskunnan toimivuuden välttämätön edellytys, ja niiden ympäristö- ja ilmastovaikutusten hillitseminen on tällaisen yhteiskunnan kestävyyden edellytys.  Tätä tavoitetta edistävät energia- ja resurssitehokkuuden parantaminen, myös asumisessa, ja uusiutuvan energian käytön lisääminen, kun pannaan täytäntöön uusimman tietämyksen mukainen lainsäädäntö energiatehokkuudesta, uusiutuvista energianlähteistä ja sähkömarkkinoista.  Näihin tavoitteisiin voidaan tähdätä myös palvelujen ja infrastruktuurin julkisissa hankinnoissa.
            
            
            
               Energiaturvallisuutta voidaan myös lisätä parantamalla ja lisäämällä yhteyksiä naapurimaihin. Armenian jatkuva aktiivinen osallistuminen itäisen kumppanuuden monenväliseen yhteistyöhön on tärkeää, jotta voidaan kartoittaa yhteisesti hyödyllisiä hankkeita, jotka voisivat saada EU:n taloudellista tukea.  Toimien jatkaminen korkean ydinturvallisuuden tason varmistamiseksi IAEA:n normien sekä EU:n normien ja käytäntöjen pohjalta, kuten kokonaisvaltaisessa ja laajennetussa kumppanuussopimuksessa viitataan, energiatehokkuuden parantaminen ja uusiutuvan energian edistäminen asettamalla siihen liittyvät investoinnit selkeästi etusijalle ovat ratkaisevia toimia Armenian energian toimitusvarmuuden ja turvallisuuden varmistamiseksi.
            
            
            
               Medzamorin ydinvoimalan sulkeminen ja turvallinen käytöstä poistaminen sekä tätä koskevan toimintasuunnitelman varhainen hyväksyminen pysyvät keskeisenä tavoitteena ottaen huomioon tarpeen korvata se uudella kapasiteetilla Armenian energiaturvallisuuden ja kestävän kehityksen edellytysten varmistamiseksi. 
            
            
            
               4. Liikkuvuus ja ihmisten väliset yhteydet
            
         
         
            
            
               Osapuolet tekevät yhteistyötä kansalaistensa liikkuvuuden helpottamiseksi laajentamalla ihmisten välisiä yhteyksiä kohdennetuilla toimilla, joiden kohderyhmiä ovat muun muassa nuoret, opiskelijat, tutkijat, taiteilijat, kulttuurialan toimijat ja liike-elämän toimijat. EU pitää tärkeänä Armenian pyyntöä aloittaa viisumivapautta koskevan vuoropuhelun. EU aikoo sopivaan aikaan harkita tällaisen vuoropuhelun aloittamista.
            
            
            
               Muuttovirtojen hallinta perustuu viisumien myöntämisen helpottamista koskevaan sopimukseen / takaisinottosopimukseen. EU antaa Armenialle tunnustusta sen roolista Syyriasta saapuvien pakolaisten vastaanottamisessa, jonka ansiosta se voi saada tukea 
               
                  Syyrian kriisin johdosta perustetusta Euroopan unionin alueellisesta erityisrahastosta
               
               
                  3
               .
            
            
            
               Globaalien markkinoiden haasteisiin vastaaminen edellyttää vankkaa osaamista kaikilla tasoilla yrityksistä julkishallintoon. Varhaiskasvatusta, perus-, keski- tai korkea-asteen koulutusta sekä ammatillista koulutusta samoin kuin koulutusjärjestelmän ja yritysten välistä yhteistyötä on kehitettävä, jotta ne tukisivat täysimääräisesti tarvittavan osaamisen kehittämistä. Erityistä huomiota kiinnitetään tutkimukseen ja innovointiin Armenian assosioiduttua Horisontti 2020 -ohjelmaan.
            
         
         
            
                  
                     (1)
                  JOIN(2015) 50 final, 18.11.2015. 
               
               
                  
                     (2)
                  II osan (Painopisteet) neljän otsikon mukaisesti.
               
               
                  
                     (3)
                  Komission päätös C(2014) 9615, annettu 10 päivänä joulukuuta 2014, Syyrian kriisin johdosta perustettavasta Euroopan unionin alueellisesta erityisrahastosta (nk. Madad-rahasto).